Критерии за оценяване на учениците по математика:

Текущото оценяване в училище е на първо място критериално (критерийно). Базирано на държавните стандарти, за знания и умения на ученика, по дадени теми, за съответния клас на обучение.

Усвояването, от страна на ученика, на определени знания и последващото развитие на кореспондиращи на тези знания умения е в синхрон с таксономията на Б. Блум. В училище обучението, а следователно и оценяването, започва със знания от познавателни равнища *знание* и *разбиране*, след което продължава с по – нататъшно развитие на знанията и формиране на умения от познавателни равнища *приложение, анализ* и *синтез*.

Формите на оценяване на знанията и уменията на ученика са две: *устна* и *писмена*. Оценките са по шестобалната система, а именно: *Слаб (2), Среден (3), Добър (4), Много добър (5)* и *Отличен (6)*.

И при двете форми на оценяване, оценката на ученика се формира по следното правило: от общо 100% необходими знания и умения по дадена тема, предмет на оценяването, в случай че ученикът демонстрира:

* не по – малко от 25% от необходимите знания и умения по темата, то оценката му е *Среден (3);*
* не по – малко от 50% от необходимите знания и умения по темата, то оценката му е *Добър (4);*
* не по – малко от 75% от необходимите знания и умения по темата, то оценката му е *Много добър (5);*
* не по – малко от 90% от необходимите знания и умения по темата, то оценката му е *Отличен (6).*

Разбира се учителят, във всеки един от случаите на оценяване, може да вземе предвид и други положителни качества, демонстрирани от страна на ученика, като например: *креативност, творчески подход, инициативност, трудолюбие и др.*